રાષ્ટ્રપતિએ રાષ્ટ્રજોગ સંદેશમાં કહ્યું, 'આવનારી ચૂંટણી મહત્ત્વપૂર્ણ'\nતેમણે કહ્યું કે ગણતંત્ર દિવસ તમામ નાગરિકો માટે સ્વતંત્રતા, સમાનતા અને ભાઈચારાના આદર્શો પ્રત્યે પોતાની આસ્થા વ્યક્ત કરવાનો અવસર છે. 

રાષ્ટ્રપતિ રામનાથ કોવિંદે કહ્યું કે આવનારી ચૂંટણી અનેક મામલે વિશેષ હશે. 

21મી સદીમાં જન્મ લેનારા મતદાતાઓ પ્રથમ વખત મતદાન કરશે અને નવી લોકસભાના ગઠનમાં પોતાનું યોગદાન આપશે. 

આ ચૂંટણી તમામ દેશવાસીઓ માટે લોકતંત્રમાં પોતાની સક્રિય ભાગીદારી નિભાવવાનો એક મહત્ત્વપૂર્ણ અવસર છે. 

રામનાથ કોવિંદે કહ્યું કે તમામ વર્ગો અને સમાજોને સાથે લઈને આગળ વધનારા રાષ્ટ્રના રૂપમાં આગળ વધતાં આપણે રાષ્ટ્રનું નિર્માણ કરવાનું છે. 

એક એવા રાષ્ટ્રનું નિર્માણ જેમાં તેમાં તમામ પુત્ર-પુત્રીઓની વિશેષતા, ક્ષમતા અને પ્રતિભાની ઓળખ હોય અને તેમના વિકાસ માટે દરેક પ્રકારની સુવિધાઓ અને પ્રોત્સાહન ઉપલબ્ધ હોય. 

રાષ્ટ્રપતિએ પોતાના સંદેશમાં કહ્યું કે સમગ્ર વિશ્વ માટે આપણા દેશની વિવિધતા, લોકશાહી અને વિકાસ એક મિસાલ છે. 

દેશભક્તિ અને રાષ્ટ્રવાદ એ સૂત્ર માત્ર નથી : જાવેદ અખ્તર 

'હિંદુસ્તાન ટાઇમ્સ'ના અહેવાલ અનુસાર જાણીતા પટકથા અને ગઝલ લેખક જાવેદ અખ્તરે કહ્યું કે રાષ્ટ્રવાદ અને દેશભક્તિ એ માત્ર સૂત્ર નથી, રાષ્ટ્રવાદ બતાવવો હોય તો રસ્તાઓ અને ગલીઓ સાફ રાખો.

બુધવારના રોજ પુણે ખાતે સિમ્બાયોસિસ ઇન્સ્ટિટ્યૂટ ઑફ મૅનેજમેન્ટ સ્ટીઝ દ્વારા આયોજિત 'ફેસ્ટિવલ ઑફ થિંકર્સ' નામના એક કાર્યક્રમમાં તેમણે આ વાતનો ઉલ્લેખ કર્યો હતો.

અખ્તરે કહ્યું હતું, "રાષ્ટવાદ અને દેશભક્તિનો મતલબ સામાજિક રીતે જાગૃત હોવું થાય છે. આનો અર્થ એ છે કે આપણે સમાજને એક મોટા આકાશમાં જોઈએ. આપણી પ્રાથમિકતા આપણું ઘર અને દેશ હોવો જોઈએ."

"આ સમજવું  કે આ બન્ને માટે શું સાચું છે, તે આપણને એક સારા નાગરિક બનાવે છે."

જાવેદ અખ્તરે વિદ્યાર્થીઓને સલાહ આપતા કહ્યું હતું કે આજના યુવાનોનું વાંચન ઓછું છે તેમને વધુ વાંચવાની આદત પાડવી જોઈએ. 

જયંતી ભાનુશાળી હત્યા કેસમાં બે આરોપીની ધરપકડ

'એનડીટીવી ઇન્ડિયા'ના અહેવાલ અનુસાર ગુજરાત ભાજપના પૂર્વ ધારાસભ્ય જયંતી ભાનુશાલીની હત્યા મામલે ભાજપના બે સભ્યોની ધરપકડ કરી છે.

ભાનુશાલીની હત્યાના એક અઠવાડિયા પહેલાં છબીલ પટેલ મસ્કત જતા રહ્યા હતા.

પોલીસે ગુરુવારના રોજ તેમના બે સહયોગી નીતિન પટેલ અને રાહુલ પટેલને ઝપડી લીધા છે.

સીઆઈડીના એડિશનલે પોલીસ મહાનિદેશક અજય તોમરે કહ્યું કે છબીલ પટેલ અને એક શંકાસ્પદ મહિલા મનીષા ગોસ્વામી દ્વારા હત્યાને અંજામ આપવા માટે...\n\ntl;dr:
70માં ગણતંત્ર દિવસની પૂર્વ સંધ્યાએ રાષ્ટ્રપતિે રાષ્ટ્રજોગ સંબોધન કર્યું હતું.